Yiwen isem-is Arḍel, yiwen Msarḍel, d atmaten zedɣen akken-nni, akka deg yiwen n uzniq. Yiwen yesɛa tiḥdayin, yiwen d arrac, dɣa bu teḥdayin-nni meskin ixuṣ, bu teḥdayin-nni ulac, arrac-nni sɛan d imarkantiyen, axaṭer meqqer-it warrac-nni xeddmen, winna meskin d tiḥdayin, tiḥdayin twalaḍ zik-nni ur xeddment ara, deg uxxam kan après yarwa lḥif fell-asent akken-nni. Yuɣal amek ixeddem, yuɣal yeqqar-as mi d-yeḥḍer ad yečč akka ciṭuḥ ad as-yini i tmeṭṭut-is ad as-d-tefk tibṣelt, ad as-yini, awi-d tazeggaɣt-nni, zlu-iyi-d tazeggaɣt-nni daɣen ad as-yini, zlu-iyi-d tamellalt-nni, ad as-teqqar tmeṭṭut-nni n gma-s, tesla-as-d ad as-teqqar : “ Ziɣ axxam-agi n gma-k sɛan, azellun tiyuzaḍ, sɛan ziɣen ”. Yuɣal netta meskin ileḥḥu ar lexla, yettawi-d cwiṭ iqecḍan, yettawi-d cwiṭ n lqut, wigad-nni n ufella sɛan.